title: PROVEDBENA UREDBA KOMISIJE (EU) …/... o utvrđivanju standardnih pravila djelovanja savjetodavnog povjerenstva ili povjerenstva za alternativno rješavanje sporova i standardnog obrasca za priopćavanje informacija o objavi konačne odluke u skladu s Direktivom Vijeća (EU) 2017/1852

text:
               PROVEDBENA UREDBA KOMISIJE (EU) …/...

               оd 24.4.2019.

               o utvrđivanju standardnih pravila djelovanja savjetodavnog povjerenstva ili povjerenstva za alternativno rješavanje sporova i standardnog obrasca za priopćavanje informacija o objavi konačne odluke u skladu s Direktivom Vijeća (EU) 2017/1852

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu Vijeća (EU) 2017/1852 od 10. listopada 2017. o mehanizmima rješavanja poreznih sporova u Europskoj uniji
                  1
               , a posebno njezin članak 11. stavak 3. i članak 18. stavak 4.,

               budući da:

               (1)Direktivom (EU) 2017/1852 uvodi se mehanizam za djelotvorno rješavanje poreznih sporova među državama članicama povezanih s tumačenjem i primjenom sporazuma i konvencija kojima se predviđa uklanjanje dvostrukog oporezivanja prihoda i, ako je primjenjivo, kapitala.

               (2)Direktivom (EU) 2017/1852 propisuje se da se spor može uputiti na rješavanje savjetodavnom povjerenstvu ili povjerenstvu za alternativno rješavanje sporova ako se postupkom međusobnog sporazumijevanja, koji je predviđen kao prvi korak u rješavanju sporova, u određenom roku ne postigne sporazum među nadležnim tijelima dotičnih država članica.

               (3)Direktivom (EU) 2017/1852 propisuje se da nadležna tijela svake države članice uključene u spor potpišu pravila djelovanja savjetodavnog povjerenstva ili povjerenstva za alternativno rješavanje sporova („pravila djelovanja”) i o njima obavijeste predmetne osobe.

               (4)Direktivom (EU) 2017/1852 propisuje se da Komisija utvrđuje standardna pravila djelovanja koja će se primjenjivati ako predmetna osoba ili predmetne osobe nisu u propisanom roku obaviještene o pravilima djelovanja ili ako su ta pravila nepotpuna. Stoga bi trebalo utvrditi standardna pravila djelovanja kako bi se osigurali kontinuitet i djelotvornost postupka rješavanja sporova. Zbog toga bi se standardnim pravilima djelovanja trebao uspostaviti sveobuhvatan postupovni okvir kako bi se postupak rješavanja sporova odvijao bez prepreka i kako bi se zajamčila prava predmetne osobe ili predmetnih osoba u skladu s Direktivom (EU) 2017/1852. Bilo bi posebno važno razgraničiti pravnu osnovu spora i odrediti nadležnosti te razmotriti pojedinosti u pogledu organizacije i funkcioniranja savjetodavnog povjerenstva ili povjerenstva za alternativno rješavanje sporova i predvidjeti podjelu troškova. Kako bi se zajamčila neovisnost savjetodavnog povjerenstva ili povjerenstva za alternativno rješavanje sporova, bilo bi nužno uključiti i sveobuhvatnu izjavu o sukobima interesa.

               (5)Direktivom (EU) 2017/1852 propisuje se da se nadležna tijela mogu sporazumjeti u pogledu toga da u cijelosti objave konačnu odluku, uz suglasnost predmetne osobe ili predmetnih osoba na koje se odluka odnosi. Direktivom (EU) 2017/1852 isto se tako propisuje da, ako nadležna tijela ili predmetna osoba ili predmetne osobe ne pristanu na objavljivanje konačne odluke u cijelosti, nadležna tijela objavljuju sažetak te konačne odluke.

               (6)Kako bi se zajamčilo dosljedno priopćavanje informacija o objavi konačne odluke, trebalo bi utvrditi standardni obrazac. Kako bi se osigurala transparentnost u pogledu konačne odluke i pritom zaštitila poslovna tajna predmetne osobe ili predmetnih osoba, sporazum nadležnih tijela i suglasnost predmetne osobe ili predmetnih osoba u okviru standardnog obrasca trebali bi biti uvjet za objavu konačne odluke. Ako jedna od stranaka ne pristaje na objavu, pravilima bi trebalo predvidjeti objavu sažetka konačne odluke i utvrditi dijelove koje bi taj sažetak trebao sadržavati. Trebalo bi prihvatiti i da predmetna osoba ima pravo od nadležnih tijela zatražiti da ne objave informacije koje se odnose na poslovnu tajnu.

               (7)Kako bi se osigurali pravna sigurnost i pravilno funkcioniranje sustava, ova bi se Uredba trebala početi primjenjivati nakon isteka roka za prenošenje utvrđenog u članku 22. stavku 1. prvom podstavku Direktive (EU) 2017/1852.

               (8)Mjere predviđene ovom Uredbom u skladu su s mišljenjem Odbora za rješavanje sporova,

               DONIJELA JE OVU UREDBU:

               Članak 1.

               Standardna pravila djelovanja

               Ako nadležna tijela država članica uključenih u postupak rješavanja sporova u skladu s Direktivom (EU) 2017/1852 nisu obavijestila predmetnu osobu ili predmetne osobe o pravilima djelovanja savjetodavnog povjerenstva ili povjerenstva za alternativno rješavanje sporova („pravila djelovanja”) ili su ih obavijestila o nepotpunim pravilima djelovanja, neovisne ugledne osobe i predsjednik sastavljaju pravila djelovanja na temelju standardnog obrasca utvrđenog u Prilogu I. ovoj Uredbi.

               Članak 2.

               Standardni obrazac za priopćavanje informacija o objavi konačne odluke

               Ako nadležna tijela država članica uključenih u postupak rješavanja sporova u skladu s Direktivom (EU) 2017/1852 priopćavaju informacije iz članka 18. stavaka 2. i 3. te direktive, upotrebljavaju standardni obrazac utvrđen u Prilogu II. ovoj Uredbi.

               Članak 3.

               Stupanje na snagu i primjena

               Ova Uredba stupa na snagu dvadesetog dana od dana objave u Službenom listu Europske unije.

               Primjenjuje se od 1. srpnja 2019.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 24.4.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 265, 14.10.2017., str. 1.

    ---documentbreak---

               HR

               PRILOG I.

               Dio 1.

               Standardna pravila djelovanja savjetodavnog povjerenstva ili povjerenstva za alternativno rješavanje sporova

               (članak 11. stavak 3. Direktive (EU) 2017/1852)

               [ispunjavaju neovisne ugledne osobe i predsjednik te potpisuju nadležna tijela dotičnih država članica]

               [ako je savjetodavno povjerenstvo osnovano za potrebe članka 6. stavka 1. točke (a) Direktive (EU) 2017/1852, ispunjavaju se samo stavke označene zvjezdicom (*)]

               1.Opće informacije*

               Ime (imena) predmetne osobe (predmetnih osoba), adresa (adrese), porezni identifikacijski broj (brojevi):

               Država članica rezidentnosti za potrebe oporezivanja predmetne osobe (predmetnih osoba):

               Dotične države članice:

               Puna adresa i podaci osobe za kontakt s predmetnom osobom (predmetnim osobama), uključujući telefonski broj i adresu e-pošte:

               Imena i pojedinosti savjetnika predmetne osobe (prema potrebi):

               2.Sastav savjetodavnog povjerenstva ili povjerenstva za alternativno rješavanje sporova

               2.1.Obrazac:

               ◻ savjetodavno povjerenstvo

               ◻ povjerenstvo za alternativno rješavanje sporova

               2.2.Vrsta postupka rješavanja spora:

               ◻ postupak „neovisnog mišljenja”

               ◻ postupak „konačne ponude”

               ◻ drugo, navesti: ______________________________________

               2.3.Broj članova i opće informacije*:

               –◻ predsjednik

               –◻ neovisne ugledne osobe: ____ i zamjenici: ___

               –◻ predstavnici nadležnih tijela: ____

               Predsjednik:

               Državljanstvo: ______________________ Adresa i podaci za kontakt (uključujući adresu e-pošte i telefonski broj – nije obvezno): _______________________

               Neovisna ugledna osoba (koju je imenovao _______________):

               Državljanstvo: ______________________ Adresa i podaci za kontakt (uključujući adresu e-pošte i telefonski broj – nije obvezno): _______________________

               Zamjenik (kojeg je imenovao _______________):

               Državljanstvo: ______________________ Adresa i podaci za kontakt (uključujući adresu e-pošte i telefonski broj – nije obvezno): _______________________

               Neovisna ugledna osoba (koju je imenovao _______________):

               Državljanstvo: ______________________ Adresa i podaci za kontakt (uključujući adresu e-pošte i telefonski broj – nije obvezno): _______________________

               Zamjenik (kojeg je imenovao _______________):

               Državljanstvo: ______________________ Adresa i podaci za kontakt (uključujući adresu e-pošte i telefonski broj – nije obvezno): _______________________

               Nadležna tijela (predstavnik imenovan za__________)

               Adresa i podaci za kontakt (uključujući adresu e-pošte i telefonski broj):

               Nadležna tijela (predstavnik imenovan za__________)

               Adresa i podaci za kontakt (uključujući adresu e-pošte i telefonski broj):

               Prema potrebi dodati retke za dodatne uključene članove

               Nadalje, životopisi i preporuke neovisnih uglednih osoba s pojedinostima o njihovim kompetencijama i kvalifikacijama mogu se priložiti ovim standardnim pravilima djelovanja. Izjava o sukobima interesa iz dijela 2. mora se propisno potpisati i priložiti.

               3.Opis i značajke predmeta spora*

               Opis predmeta:

               Porezno razdoblje (porezna razdoblja):

               Sektor industrije:

               Upućivanja na primjenjive zakone i ugovore:

               ◻ odredbe nacionalnog prava (navodi se detaljno upućivanje na odgovarajuće članke kojem se mogu priložiti potpune odredbe)

               ◻ ugovor o izbjegavanju dvostrukog oporezivanja (bilateralni ili multilateralni – navodi se detaljno upućivanje na odgovarajuće članke kojem se mogu priložiti potpune odredbe)

               ◻ Konvencija o ukidanju dvostrukog oporezivanja u vezi s usklađivanjem dobiti povezanih poduzeća (90/436/EEZ)
                  1
                (navodi se detaljno upućivanje na odgovarajuće članke kojem se mogu priložiti potpune odredbe)

               ◻ ostala upućivanja o kojima su se dogovorila nadležna tijela:

               Iznosi po poreznoj godini i ostale pojedinosti o spornoj primjeni ili tumačenju sporazuma ili konvencije kako su navedeni u prigovoru koji je podnijela predmetna osoba i kako su potvrdila nadležna tijela:

               4.Nadležnosti o kojima su se dogovorila nadležna tijela

               Opis pravnih pitanja koja treba protumačiti u spornom slučaju:

               Opis činjeničnih okolnosti koje treba razmotriti i činjenica za koje nadležna tijela trebaju pojašnjenje i/ili tumačenje savjetodavnog povjerenstva ili povjerenstva za alternativno rješavanje sporova:

               5.Vremenski okvir za postupak rješavanja sporova*

               Krajnji datum za dostavljanje mišljenja:

               Rokovi za dostavljanje dokaza koje podnose nadležna tijela i predmetna osoba (predmetne osobe), uključujući dokumentirane ili druge dokaze i/ili stručna mišljenja; posljedice kašnjenja s dostavljanjem dokaza (ako postoje):

               Predviđeni datumi i mjesto saslušanja (ako postoje):

               Predviđeni datumi pojavljivanja ili zastupanja predmetne osobe (predmetnih osoba) i/ili trećih strana na saslušanjima (ako postoje):

               6.Organizacija i funkcija*

               Mjesto (mjesta) sastanka savjetodavnog povjerenstva ili povjerenstva za alternativno rješavanje sporova: __________________________

               Administrativne usluge koje će možda biti potrebne savjetodavnom povjerenstvu ili povjerenstvu za alternativno rješavanje sporova radi izvršavanja dužnosti: ___________________________________________________________________________

               Radni jezik (jezici) za postupak rješavanja sporova: _________________

               Moguća potreba za (potpunim ili djelomičnim) prijevodom dokumenata: _______________________

               Moguća potreba za usmenim prevođenjem: _______________________

               Praktične pojedinosti u pogledu pisanih podnesaka i dokaza (npr. način podnošenja, preslike, brojčano označavanje, upućivanja): ___________________________________________________________________________

               Način razmjene dopisa među nadležnim tijelima i predmetnim osobama (uključujući način slanja dokumenata):
               ___________________________________________________________________________

               Dogovori o zahtjevima za informacije koje podnosi savjetodavno povjerenstvo ili povjerenstvo za alternativno rješavanje sporova te kasnijim odgovorima predmetne osobe (predmetnih osoba) i nadležnih tijela: ______________________________________

               Stručnjaci i druge moguće treće strane (uvjeti dostavljanja usmenog i pisanog mišljenja): ___________________________________________________________________________

               Uvjeti dopuštenosti dokumenata (npr. izvornik ili ovjerene preslike): _____________________________________________

               Dogovori o podnošenju opsežnih i složenih dokumentiranih dokaza (npr. u obliku sažetaka, tablica, dijagrama, izvadaka ili uzoraka): _________________________________

               Dogovori o snimanju saslušanja: ______________________________________

               Ostalo (navesti, uključujući moguće ostale dogovore u pogledu postupaka, dokaza i logistike koji se primjenjuju): ___________________________________________________________________________

               7.Mišljenje

               Mogući zahtjevi u pogledu pohranjivanja ili dostavljanja mišljenja: ___________________________________________________________________________

               ___________________________________________________________________________

               8.Troškovi*

               Troškovi se dijele među državama članicama:

               ◻ u sljedećem omjeru: __________________________

               ◻ u jednakom omjeru

               Troškovi, ako postoje, obuhvaćaju sljedeće:

               ◻ troškove neovisnih uglednih osoba: _________

               ◻ naknade neovisnim uglednim osobama (ograničene na 1 000 EUR po osobi po danu sastanka): _______________________

               ◻ troškove pisanog prijevoda ________________________________________________

               ◻ troškove usmenog prijevoda ______________________________________________

               ◻ ostale administrativne troškove (uključujući troškove tajništva) __________________________________________________________________

               Ostale informacije i dogovori o troškovima (navesti):

               9.Ostalo

               Datum:

               Potpis predstavnika nadležnih tijela država članica:

               ______________________________                  ___________________________

               Dio 2.

               Izjava o sukobima interesa

               [ispunjava svaka imenovana neovisna ugledna osoba i njezin zamjenik]

               Prezime: _________________________

               Ime: ___________________________

               Subjekt koji je imenovao osobu: ________________________

               ◻ Smatram se neovisnim/neovisnom i nepristranim/nepristranom. Prema mojem najboljem saznanju i na temelju istražnih radnji koje sam propisno proveo/provela izjavljujem da ne postoji interes, odnos ili bilo koje drugo pitanje, prošlo ili sadašnje, koje bih trebao/trebala otkriti jer bi ono moglo utjecati na moju neovisnost ili nepristranost ili zbog kojeg bi se opravdano mogao stvoriti dojam pristranosti u postupku.

               ◻ Potvrda s izjavom: objektivan/objektivna sam i to namjeravam ostati. U skladu s tim, svjestan/svjesna sam svoje obveze otkrivanja svih činjenica ili okolnosti zbog čije bi se prirode moja neovisnost mogla dovesti u pitanje pred nadležnim tijelima. U tom kontekstu, vašu pozornost skrećem na pitanja navedena u nastavku:

               Ovom se izjavom ne poništava moja trajna dužnost u pogledu otkrivanja svih činjenica i okolnosti koje bi mogle utjecati na moju neovisnost.

               Datum:

               Potpis imenovane neovisne osobe ili njezina zamjenika:

               ______________________________

               PRILOG II.

               Standardni obrazac za priopćavanje informacija o objavi konačne odluke

               (članak 18. stavak 4. Direktive (EU) 2017/1852)

               [ispunjavaju nadležna tijela svake dotične države članice]

                        Objava konačne odluke

                        1. Suglasnost nadležnih tijela s objavom konačne odluke u cijelosti

                        Da           Ne

                        2. Suglasnost predmetne osobe (predmetnih osoba) s objavom konačne odluke u cijelosti

                        Da           Ne

                        Ako je pod stavkama 1. i 2. označen odgovor „Da”:

                        (a) Objava konačne odluke u cijelosti

                        Tekst konačne odluke u cijelosti:

                        Ako je pod stavkom 1. ili 2. označen odgovor „Ne”:

                        (b) Objava sažetka konačne odluke

                        i. opis slučaja i predmeta

                        …

                        ii. datum

                        …

                        iii. obuhvaćena porezna razdoblja

                        …

                        iv. pravna osnova

                        …

                        v. sektor industrije

                        …

                        vi. kratak opis konačnog ishoda

                        …

                        vii. opis primijenjene metode arbitraže

                        …

                        Pojedini su dijelovi konačne odluke uklonjeni jer se odnose na trgovačku, poslovnu, proizvodnu ili profesionalnu tajnu ili poslovni proces odnosno jer su u suprotnosti s javnim poretkom.

                     (1)

                      SL L 225, 20.8.1990., str. 10.


title: PROVEDBENA UREDBA KOMISIJE (EU) …/... o izmjeni Provedbene uredbe (EU) br. 808/2014, Provedbene uredbe (EU) br. 809/2014 i Provedbene uredbe (EU) br. 908/2014 u pogledu financijskih instrumenata uspostavljenih u okviru programa za ruralni razvoj

text:
               PROVEDBENA UREDBA KOMISIJE (EU) …/...

               оd 6.6.2019.

               o izmjeni Provedbene uredbe (EU) br. 808/2014, Provedbene uredbe (EU) br. 809/2014 i Provedbene uredbe (EU) br. 908/2014 u pogledu financijskih instrumenata uspostavljenih u okviru programa za ruralni razvoj

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005
                  1
               , a posebno njezin članak 8. stavak 3.,

               uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008
                  2
               , a posebno njezin članak 36. stavak 6. i članak 62. stavak 2. točku (a),

               budući da:

               (1)Mogućnost uspostave financijskih instrumenata kojima se doprinosi europskih strukturnih i investicijskih fondova kombiniraju s financijskim proizvodima Europske investicijske banke u okviru Europskog fonda za strateška ulaganja uvedena je u članku 38. stavku 1. točki (c) Uredbe (EU) br. 1303/2013 Europskog parlamenta i Vijeća
                  3
                Uredbom (EU, Euratom) 2018/1046 Europskog parlamenta i Vijeća
                  4
               .

               (2)Ta se nova odredba primjenjuje i na financijske instrumente uspostavljene u okviru programa Europskog poljoprivrednog fonda za ruralni razvoj (EPFRR). Neka provedbena pravila utvrđena u Provedbenoj uredbi Komisije (EU) br. 808/2014
                  5
               , Provedbenoj uredbi Komisije (EU) br. 809/2014
                  6
                i Provedbenoj uredbi Komisije (EU) br. 908/2014
                  7
                sadržavaju upućivanja na financijske instrumente iz članka 38. stavka 1. Uredbe (EU) br. 1303/2013 prije njezine izmjene Uredbom (EU, Euratom) 2018/1046. U relevantne odredbe tih akata trebalo bi stoga uvesti upućivanje na novu točku (c) u članku 38. stavku 1.

               (3)Provedbene uredbe (EU) br. 808/2014, (EU) br. 809/2014 i (EU) br. 908/2014 trebalo bi stoga na odgovarajući način izmijeniti.

               (4)Mjere predviđene ovom Uredbom u skladu su s mišljenjem Odbora za ruralni razvoj i Odbora za poljoprivredne fondove,

               DONIJELA JE OVU UREDBU:

               Članak 1.

               U točki 10. podtočki (c) dijela 1. Priloga I. Provedbenoj uredbi (EU) br. 808/2014 drugi podstavak mijenja se kako slijedi:

               „Kada mjera ili vrsta operacije sa specifičnom stopom doprinosa iz EPFRR-a pridonosi financijskim instrumentima iz članka 38. stavka 1. točaka (b) i (c) Uredbe (EU) br. 1303/2013, u tablici se odvojeno navode stope doprinosa za financijske instrumente i za ostale operacije te okvirni iznos EPFRR-a koji odgovara planiranom doprinosu financijskom instrumentu.”

               Članak 2.

               Provedbena uredba (EU) br. 809/2014 mijenja se kako slijedi:

               (a) u članku 48. stavak 6. zamjenjuje se sljedećim:

               „6. Kad je riječ o financijskim instrumentima iz članka 38. stavka 1. točaka (b) i (c) Uredbe (EU) br. 1303/2013, stavci 1. do 5. tog članka ne primjenjuju se ni na doprinos financijskom instrumentu ni na potporu krajnjem primatelju. Međutim, primjenjuju se članci 58. i 59. Uredbe (EU) br. 1306/2013 i članak 9. Delegirane uredbe Komisije (EU) br. 480/2014*.

               *Delegirana uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (

                  SL L 138, 13.5.2014., str. 5.

               ).”

               (b) u članku 51. stavak 5. zamjenjuje se sljedećim:

               „5. Kad je riječ o financijskim instrumentima iz članka 38. stavka 1. točaka (b) i (c) Uredbe (EU) br. 1303/2013, stavci 1. do 4. tog članka ne primjenjuju se ni na doprinos financijskom instrumentu ni na potporu krajnjem primatelju. Međutim, primjenjuju se članci 58. i 59. Uredbe (EU) br. 1306/2013 i članak 9. Delegirane uredbe (EU) br. 480/2014.”

               Članak 3.

               U članku 22. stavku 2. Provedbene uredbe (EU) br. 908/2014 treći podstavak zamjenjuje se sljedećim:

               „U pogledu financijskih instrumenata uspostavljenih u skladu s člankom 38. stavkom 1. točkama (b) i (c) Uredbe (EU) br. 1303/2013 izdaci se prijavljuju u odnosu na referentno razdoblje navedeno u prvom podstavku kad se ispune uvjeti za svaki sljedeći zahtjev za međuplaćanje kako je navedeno u članku 41. stavku 1. te uredbe.”

               Članak 4.

               Ova Uredba stupa na snagu trećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 6.6.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 347, 20.12.2013., str. 487.

                     (2)

                        SL L 347, 20.12.2013., str. 549.

                     (3)

                        Uredba (EU) br. 1303/2013 Europskog parlamenta i vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).

                     (4)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

                     (5)

                        Provedbena uredba Komisije (EU) br. 808/2014 od 17. srpnja 2014. o utvrđivanju pravila primjene Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) (SL L 227, 31.7.2014., str. 18.).

                     (6)

                        Provedbena uredba Komisije (EU) br. 809/2014 оd 17. srpnja 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu integriranog administrativnog i kontrolnog sustava, mjera ruralnog razvoja i višestruke sukladnost (SL L 227, 31.7.2014., str. 69.).

                     (7)

                        Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).


title: PROVEDBENA UREDBA KOMISIJE (EU) …/... o jedinstvenim uvjetima za usklađenu primjenu prostornih tipologija na temelju Uredbe (EZ) br. 1059/2003 Europskog parlamenta i Vijeća

text:
               PROVEDBENA UREDBA KOMISIJE (EU) …/...

               оd 2.7.2019.

               o jedinstvenim uvjetima za usklađenu primjenu prostornih tipologija na temelju Uredbe (EZ) br. 1059/2003 Europskog parlamenta i Vijeća

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničke klasifikacije prostornih jedinica za statistiku (NUTS)
                  1
               , a posebno njezin članak 4.b stavak 5.,

               budući da:

               (1)Uredba (EZ) br. 1059/2003 čini pravni okvir za regionalnu klasifikaciju Unije kako bi se omogućili prikupljanje, kompiliranje i diseminacija usklađenih regionalnih statističkih podataka.

               (2)U skladu s člankom 4.b Uredbe (EZ) br. 1059/2003 Komisija je ovlaštena da na razini Unije utvrdi jedinstvene uvjete za usklađenu primjenu prostornih tipologija iz tog članka.

               (3)U tim uvjetima trebala bi biti opisana metoda prema kojoj će se tipologije dodjeljivati pojedinačnim lokalnim upravnim jedinicama (LAU) i regijama razine 3 Nomenklature prostornih jedinica za statistiku (NUTS).

               (4)Pri primjeni jedinstvenih uvjeta važno je uzeti u obzir zemljopisne, društveno-ekonomske, povijesne, kulturne i okolišne okolnosti.

               (5)Mjere predviđene ovom Uredbom u skladu su s mišljenjem Odbora za europski statistički sustav,

               DONIJELA JE OVU UREDBU:

               Članak 1.

               Jedinstveni uvjeti za usklađenu primjenu tipologije na temelju mreže te tipologija na razini LAU-a i na razini NUTS 3 utvrđeni su u Prilogu.

               Članak 2.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 2.7.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 154, 21.6.2003., str. 1.

    ---documentbreak---

               PRILOG

               1.Utvrđuju se sljedeći jedinstveni uvjeti za usklađenu primjenu tipologije na temelju mreže:

                        Element iz Uredbe (EZ) br. 1059/2003

                        Oznake

                        Uvjeti

                        Tipologija na temelju mreže

                        „Ruralne mrežne ćelije” ili

                        „mrežne ćelije s malom gustoćom naseljenosti”

                        Mrežne ćelije veličine 1 km² s gustoćom naseljenosti manjom od 300 stanovnika/km² te ostale ćelije izvan urbanih klastera.

                        „Urbani klasteri” ili „klasteri sa srednjom gustoćom naseljenosti”

                        Susjedne mrežne ćelije (uključujući dijagonalno susjedne ćelije) veličine 1 km² s gustoćom naseljenosti od najmanje 300 stanovnika/km² i s najmanje 5 000 stanovnika u klasteru.

                        „Urbana središta” ili „klasteri s velikom gustoćom naseljenosti”

                        Susjedne mrežne ćelije (bez dijagonalno susjednih ćelija) veličine 1 km² u „urbanom klasteru” s gustoćom naseljenosti od najmanje 1 500 stanovnika/km² i s najmanje 50 000 stanovnika u klasteru nakon popunjavanja praznina.

               2.Utvrđuju se sljedeći jedinstveni uvjeti za usklađenu primjenu tipologija na razini LAU-a:

                        Element iz Uredbe (EZ) br. 1059/2003

                        Oznake

                        Uvjeti

                        Stupanj urbanizacije (DEGURBA)

                        „Urbana područja”

                        „Gradovi” ili „gusto naseljena područja”

                        Prostorne jedinice na razini LAU-a u kojima najmanje 50 % stanovništva živi u urbanim središtima.

                        „Gradovi i predgrađa” ili „srednje gusto naseljena područja”

                        Prostorne jedinice na razini LAU-a u kojima manje od 50 % stanovništva živi u ruralnim mrežnim ćelijama i manje od 50 % stanovništva živi u urbanim središtima.

                        „Ruralna područja” ili

                        „rijetko naseljena područja”

                        Prostorne jedinice na razini LAU-a u kojima najmanje 50 % stanovništva živi u ruralnim mrežnim ćelijama.

                        Funkcionalna urbana područja

                        „Funkcionalna urbana područja”

                        „Gradovi”

                        Prostorne jedinice na razini LAU-a definirane kao „gradovi” ili „gusto naseljena područja”

                        „Zona dnevnih migracija”

                        Prostorne jedinice na razini LAU-a iz kojih najmanje 15 % zaposlenog stanovništva putuje u grad na posao; obuhvaćene su enklave, a nisu obuhvaćene eksklave.

                        Obalna područja

                        „Obalna područja”

                        Prostorne jedinice na razini LAU-a koje graniče s morem ili im je najmanje 50 % površine na udaljenosti od najviše 10 km od mora. Obuhvaćene su enklave (neobalni LAU-i okruženi susjednim obalnim LAU-ima).

                        „Neobalna područja”

                        Prostorne jedinice na razini LAU-a koje nisu „obalna područja”, tj. koje ne graniče s morem i kojima je manje od 50 % površine na udaljenosti od najviše 10 km od mora.

               3.Utvrđuju se sljedeći jedinstveni uvjeti za usklađenu primjenu tipologija na razini NUTS 3:

                        Element iz Uredbe (EZ) br. 1059/2003

                        Oznake

                        Uvjeti

                        Urbano-ruralna tipologija

                        „Pretežno urbane regije”

                        Regije na razini NUTS 3 u kojima najmanje 80 % stanovništva živi u urbanim klasterima.

                        „Prijelazne regije”

                        Regije na razini NUTS 3 u kojima više od 50 % a manje od 80 % stanovništva živi u urbanim klasterima.

                        „Pretežno ruralne regije”

                        Regije na razini NUTS 3 u kojima najmanje 50 % stanovništva živi u ruralnim mrežnim ćelijama.

                        Tipologija velikih gradova

                        „Metropolske regije”

                        Regija ili skup regija na razini NUTS 3 u kojima najmanje 50 % stanovništva živi u funkcionalnim urbanim područjima od najmanje 250 000 stanovnika.

                        „Nemetropolske regije”

                        Regije na razini NUTS 3 koje nisu „metropolske regije”.

                        Obalna tipologija

                        „Obalne regije”

                        Regije na razini NUTS 3 koje graniče s morem ili u kojima najmanje 50 % stanovništva živi na udaljenosti od najviše 50 km od obale te regija Hamburg (Njemačka) na razini NUTS 3.

                        „Neobalne regije”

                        Regije na razini NUTS 3 koje nisu „obalne regije”.